


[image: 0651]      Župančičeva 3, 1000 Ljubljana	                                                                                     T: 01 369 53 42
	                                                                                                     F: 01 369 57 83 
	                                                                                                       E: gp.mp@gov.si	
		                                                                                                    www.mp.gov.si


[bookmark: _Hlk112941215]

	Številka: 007-533/2021-2030-41

	Ljubljana, 7. 10. 2026

	
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	
ZADEVA:  Predlog odgovora Vlade Republike Slovenije Varuhu človekovih pravic v zvezi z obravnavo problematike Zakona o odpravi krivic zaradi izbrisa pravnih oseb iz sodnega registra v obdobju od 23. julija 1999 do 15. januarja 2008 – predlog za obravnavo
Zveza:        Dopis Generalnega sekretariata Vlade, št. 00402-1/2026/3, z dne 8. 9. 2026 


	1. Predlog sklepa vlade:

	
Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na … seji, dne … sprejela naslednji 

SKLEP

Vlada Republike Slovenije je sprejela Odgovor v zvezi z obravnavo problematike Zakona o odpravi krivic zaradi izbrisa pravnih oseb iz sodnega registra v obdobju od 23. julija 1999 do 15. januarja 2008 in ga pošlje Varuhu človekovih pravic.



Mag. Janja Garvas
Generalna sekretarka


Priloga:
· odgovor Varuhu človekovih pravic v zvezi z obravnavo problematike Zakona o odpravi krivic zaradi izbrisa pravnih oseb iz sodnega registra v obdobju od 23. julija 1999 do 15. januarja 2008.


Prejmejo: 
· Ministrstvo za gospodarstvo, delo in šport,
· Ministrstvo za finance,
· Ministrstvo za pravosodje in
· Služba Vlade Republike Slovenije za zakonodajo.

	2. Osebe, odgovorne za strokovno pripravo in usklajenost gradiva:

	· Miha Verčko, generalni direktor Direktorata za civilno pravo, Ministrstvo za pravosodje,
· Mag. Karla Pinter, generalna direktorica, Direktorata za notranji trg, Ministrstvo za gospodarstvo, delo in šport.

	3. Zunanji strokovnjaki, ki so sodelovali pri pripravi dela ali celotnega gradiva:

	Pri pripravi gradiva niso sodelovali zunanji strokovnjaki.

	4. Predstavniki vlade, ki bodo sodelovali pri delu državnega zbora:

	/ 

	5. Kratek povzetek gradiva:

	Gradivo vsebuje predlog Odgovora Vlade Republike Slovenije na zaprosilo Varuha človekovih pravic za informacije v zvezi z obravnavo problematike Zakona o odpravi krivic zaradi izbrisa pravnih oseb iz sodnega registra v obdobju od 23. julija 1999 do 15. januarja 2008 (ZOKIPOSR), ki ga je 8. 7. 2026 in 26. 8. 2026 naslovil na Generalni sekretariat Vlade Republike Slovenije. 

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
/



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	7.b Predstavitev ocene finančnih posledic pod 40.000 EUR:
/

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.
	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE 
· Združenju občin Slovenije ZOS: NE
· Združenju mestnih občin Slovenije ZMOS: NE

	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	
Mihael Zupančič
minister












Priloge:
· predlog sklepa Vlade Republike Slovenije,
· odgovor Varuhu človekovih pravic v zvezi z obravnavo problematike Zakona o odpravi krivic zaradi izbrisa pravnih oseb iz sodnega registra v obdobju od 23. julija 1999 do 15. januarja 2008,
· priloga 2.



PREDLOG SKLEPA



Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na … seji, dne … sprejela naslednji 


SKLEP

Vlada Republike Slovenije je sprejela Odgovor v zvezi z obravnavo problematike Zakona o odpravi krivic zaradi izbrisa pravnih oseb iz sodnega registra v obdobju od 23. julija 1999 do 15. januarja 2008 in ga pošlje Varuhu človekovih pravic.



Mag. Janja Garvas
Generalna sekretarka






Priloga:
· odgovor Varuhu človekovih pravic v zvezi z obravnavo problematike Zakona o odpravi krivic zaradi izbrisa pravnih oseb iz sodnega registra v obdobju od 23. julija 1999 do 15. januarja 2008.

Prejmejo: 
· Ministrstvo za gospodarstvo, delo in šport,
· Ministrstvo za finance,
· Ministrstvo za pravosodje in
· Služba Vlade Republike Slovenije za zakonodajo.




Odgovor v zvezi z obravnavo problematike Zakona o odpravi krivic zaradi izbrisa pravnih oseb iz sodnega registra v obdobju od 23. julija 1999 do 15. januarja 2008


Varuh človekovih pravic je na Generalni sekretariat Vlade Republike Slovenije 8. 7. 2026 z dopisom št. 15.3-33/2026-3-11501 in 26. 8. 2026 z dopisom št. 15.3-33/2026-6-11501 naslovil poizvedbo za informacijo, katero od ministrstev je resorno pristojno za obravnavo problematike in pobud v zvezi z Zakonom o odpravi krivic zaradi izbrisa pravnih oseb iz sodnega registra v obdobju od 23. julija 1999 do 15. januarja 2008[footnoteRef:1] (v nadaljnjem besedilu: ZOKIPOSR). Kot v omenjenih dopisih navaja Varuh človekovih pravic, v luči pretekle obravnave te problematike, ki naj bi med drugim kazala na to, da med ministrstvi, pristojnimi za pravosodje, gospodarstvo in finance prihaja do t. i. negativnega spora o pristojnosti, Vladi Republike Slovenije predlaga, naj na podlagi četrtega odstavka 5. člena Zakona o Vladi Republike Slovenije[footnoteRef:2] določi pristojni resorni organ za vsebino, ki jo ureja ZOKIPOSR. [1:  Uradni list RS, št. 186/21.]  [2:  Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26.] 


Vlada Republike Slovenije na zgoraj povzeto poizvedbo oziroma predlog za določitev vsebinsko pristojnega resorja za obravnavo problematike in pobud v zvezi z ZOKIPOSR odgovarja naslednje: 

Vsebina in problematika, ki jo ureja ZOKIPOSR in je neposredno povezana s področjem obravnave položaja družbenikov in delničarjev izbrisanih družb iz sodnega registra na podlagi določb preteklega Zakona o finančnem poslovanju podjetij[footnoteRef:3] (v nadaljnjem besedilu: ZFPPod), je izrazito horizontalna. ZOKIPOSR ureja pravico do povračila škode, ki je nastala zaradi prenosa obveznosti kapitalskih družb, ki so bile izbrisane iz sodnega registra na podlagi ZFPPod. Upravičenci do odškodnine na podlagi in pod pogoji ZOKIPOSR so nekdanji družbeniki ali delničarji kapitalskih družb, na katere so zaradi izbrisa družb v obdobju od 23. julija 1999 do 15. januarja 2008 na podlagi določb ZFPPod prešle obveznosti izbrisane družbe. Na podlagi ZOKIPOSR lahko plačilo še neplačanega dela svoje terjatve do družbenikov izbrisane družbe zahtevajo tudi upniki, in sicer ga lahko uveljavljajo proti Republiki Sloveniji kot prevzemnici dolgov odgovornih družbenikov pod enakimi pogoji, kot če bi plačilo zahtevali od družbenika izbrisane družbe ali njegovih dedičev. [3:  Uradni list RS, št. 54/99, 110/99, 93/02 – odl. US, 117/06 – ZDDPO-2, 31/07, 33/07 – ZSReg-B, 58/07 – odl. US in 126/07 – ZFPPIPP.] 


Normativno ureditev osebne odgovornosti družbenikov nedokapitaliziranih družb je najprej vseboval Zakon o gospodarskih družbah[footnoteRef:4] (ZGD) iz leta 1993, pozneje pa je postopek izbrisa iz registra brez likvidacije vseboval ZFPPod, ki pa je poleg postopkovnih pravil določil tudi materialnopravno posledico odgovornosti družbenikov izbrisanih družb za njihove obveznosti. Po ustavni odločbi št. U-I-135/00 iz leta 2002[footnoteRef:5] so pravila glede odgovornosti za obveznosti družbenikov izbrisane družbe veljala le še za t. i. aktivne družbenike v pomenu, ki jih je v tej odločbi opredelilo ustavno sodišče. Ključna značilnost te ureditve je bila, da so aktivni družbeniki solidarno odgovarjali za obveznosti družbe v primeru, da je prišlo do izbrisa družbe iz sodnega registra brez likvidacije. Ustavno sodišče je v navedeni odločbi sprejelo tudi stališče, da se aktivni družbeniki, ki neomejeno solidarno odgovarjajo za obveznosti družbe, štejejo za univerzalne naslednike izbrisane družbe. To pa pomeni, da jim pripada premoženje izbrisane družbe. Posledično je razveljavilo 36. člen ZFPPod[footnoteRef:6]. Pravni položaji družbenikov izbrisanih družb in vprašanja, povezana z njihovo odgovornostjo v razmerju do upnikov, ki so imeli terjatve do izbrisane družbe, so bili večkrat deležni obravnave tudi s strani zakonodajalca, in sicer na zakonodajni predlog Vlade ali skupine poslancev. Pravne posledice ZFPPod je obravnavalo tudi Evropsko sodišče za človekove pravice (ESČP) v zadevi Lekić proti Sloveniji (pritožba št. 36480/07), ki je zahtevek pritožnika zavrnilo z obrazložitvijo, da ne gre za kršitev človekovih pravic. Primer je obravnaval tudi Veliki senat ESČP, ki je na javni obravnavi 11. decembra 2018 razglasil sodbo, s katero je sodišče razsodilo, da pritožniku ni bila kršena pravica do mirnega uživanja premoženja iz 1. člena Protokola št. 1 k Evropski konvenciji o varstvu človekovih pravic in temeljnih svoboščin. ESČP je pri svoji presoji upoštevalo tako zakonodajni okvir kot tudi dejanske okoliščine konkretnega primera. Sodba, ki se nanaša le na pritožnika Lekića, je dokončna, Republiki Sloveniji pa v zvezi z izpostavljeno problematiko s strani ESČP niso bile naložene nobene obveznosti glede plačila odškodnine ali morebitne druge aktivnosti.  [4:  Uradni list RS, št. 30/93.]  [5:  Odločba, št. U-I-135/00, z dne 9.10.2002; Uradni list RS, št. 93/02.]  [6:  Ta je do razveljavtive določal, da če se po izbrisu gospodarske družbe najde premoženje družbe, opravi sodišče na predlog upnika nad tem premoženjem postopek likvidacije oziroma stečaja po določbah ZPPSL.] 


ZOKIPOSR, ki ga je v sprejem Državnemu zboru predlagal Državni svet, je bil sprejet z namenom reševanja posledic in odprave krivic družbenikom kapitalskih družb, ki so bile iz sodnega registra izbrisane v obdobju od 23. julija 1999 do 15. januarja 2008. Njegova vsebina ureja predhodno problematiko, ki se navezuje na pravo družb ter vprašanje odgovornosti družbenikov za obveznosti izbrisanih družb, posredno pa se z navezavo na razloge, zaradi katerih je bil sprejet prvotni ZFPPod, navezuje tudi na takratne reforme, ki zadevajo makroekonomske odnose, preprečevanje plačilnih zamud in preglednost finančnih odnosov ter sposobnost sodnega sistema obravnavanja velikega števila nedokapitaliziranih družb skozi sodni sistem. Skratka, čeprav je primarni namen ureditve v ZOKIPOSR reševanje posledic in odprave krivic družbenikom kapitalskih družb, se to področje in z njim povezane problematike v posameznih delih neobhodno navezujejo tudi na druga področja, kot je npr. urejenost in vzdržnost gospodarskega, finančnega in (pravo)sodnega sistema.

Ustavno sodišče Republike Slovenije je v sklopu presoje ustavnosti 3., 6. in 8. točke 2. člena, prvega odstavka 5. člena, drugega in četrtega odstavka 8. člena ter tretjega odstavka 17. člena ZOKIPOSR v odločbi U-I-115/23-14 z dne 4. 4. 2024[footnoteRef:7] ugotovilo, da omenjene določbe niso v neskladju z Ustavo Republike Slovenije (v nadaljnjem besedilu: Ustava). S tem v zvezi velja posebej izpostaviti, da je Ustavno sodišče Republike Slovenije v 58. točki obrazložitve omenjene odločbe celo navedlo, da »Izpodbijane določbe ZOKIPOSR niso v neskladju z načelom jasnosti in pomenske določljivosti iz 2. člena Ustave. Z ustaljenimi metodami razlage je bilo mogoče priti do njihove jasne vsebine. Dolžno ravnanje naslovnikov teh določb je tako dovolj določno in predvidljivo.«. [7:  Uradni list RS, št. 34/24 z dne 19. 4. 2024.] 


ZOKIPOSR je torej prestal presojo skladnosti z Ustavo, glede na navedeno odločitev ustavnega sodišča pa ga je možno na ustavno skladen način in z ustaljenimi metodami razlage tudi izvajati, tako da v danem trenutku ni ustavnopravnih razlogov za njegovo spremembo.

V luči opisane horizontalne vsebinske povezave zato v zvezi s spremljanjem izvajanja ZOKIPOSR in z njim povezano pripravo gradiv (morebitne novele, odgovori na poslanska vprašanja, obravnava pobud državnih organov in zainteresirane strokovne in splošne javnosti, ipd.) nikoli ni prišlo do osredinjenja pristojnosti le pri enem ministrstvu, temveč priprava gradiv, za sprejem katerih je pristojna Vlada Republike Slovenije, poteka v sodelovanju več ministrstev, in sicer med ministrstvi, pristojnimi za gospodarstvo, finance in pravosodje ter Službo Vlade Republike Slovenije za zakonodajo, sprejme pa jih Vlada Republike Slovenije. V skladu z Zakonom o Vladi Republike Slovenije[footnoteRef:8] (v nadaljnjem besedilu: ZVRS) je namreč organ izvršilne oblasti in najvišji organ državne uprave Republike Slovenije vlada, ki v skladu z ustavo, zakoni in drugimi splošnimi akti državnega zbora določa, usmerja in usklajuje izvajanje politike države. Pred uveljavitvijo ZOKIPOSR so posamične pobude in predloge obravnavala različna ministrstva, določitev nosilca obravnave pa je bila povezana z vsebino, ki so jo pobude in predlogi naslavljali. Tako je ministrstvo, pristojno za gospodarstvo, obravnavalo vsebino, povezano z vsebinskimi rešitvami in njihovo primernostjo glede odstopa od splošnih pravil korporacijskega prava o odgovornosti in položaja družbenikov kapitalskih družb, ministrstvo, pristojno za finance, vsebino glede upravičenosti teh pravil glede na makroekonomsko stanje in plačilno disciplino, ministrstvo, pristojno za pravosodje, pa vsebino glede postopkovnih rešitev in predvsem pojasnil v zvezi s postopki, ki so glede te problematike potekali pred ESČP. [8:  Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26.] 


Zakon o državni upravi[footnoteRef:9] (v nadaljnjem besedilu: ZDU-1) v 30. členu med delovna področja Ministrstva za gospodarstvo, delo in šport uvršča zlasti gospodarski razvoj, razvoj podjetništva, ekonomski sistem, notranji trg, pravo družb in pomoč gospodarskim družbam v težavah. V okviru področja prava družb Ministrstvo za gospodarstvo, delo in šport obravnava tudi vprašanja, povezana s prenehanjem gospodarskih družb ter pravnim položajem njihovih družbenikov in delničarjev, varstvom pravic družbenikov in delničarjev ter varstvom pravic upnikov gospodarskih družb. Obravnavana problematika se zato v delu, ki se nanaša na pravne posledice izbrisa družb in položaj njihovih nekdanjih družbenikov oziroma delničarjev, varstvo pravic družbenikov in delničarjev ter varstvo pravic upnikov gospodarskih družb, vsebinsko navezuje na delovno področje Ministrstva za gospodarstvo, delo in šport. Pri tem je treba upoštevati, da ZOKIPOSR ureja tudi vprašanja, ki presegajo ta področja in sodijo v pristojnost drugih resorjev, zlasti vprašanja sodnih postopkov, izvršbe, odškodnin in zagotavljanja proračunskih sredstev. Navedena vsebinska povezava zato sama po sebi ne pomeni izključne pristojnosti ministrstva za celotno področje izvajanja ZOKIPOSR. [9:  Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22, 18/23, 83/25 – ZOUL in 979/26.] 


Sistemsko povezanost obravnavane problematike s pravom družb potrjuje tudi razvoj zakonodaje. Nekdanji Zakon o gospodarskih družbah[footnoteRef:10] (v nadaljnjem besedilu: ZGD) je pred uveljavitvijo ZFPPod med drugim urejal plačilno nesposobnost in prezadolženost, dolžnosti uprave ob nastopu teh okoliščin, prenehanje in likvidacijo družb ter druga vprašanja, povezana s prenehanjem gospodarskih subjektov. ZFPPod je del te ureditve nadomestil, hkrati pa se je pri določitvi pravnih posledic izbrisa v četrtem in petem odstavku 27. člena neposredno skliceval na tedaj veljavni ZGD. Na ZGD se je skliceval tudi v prehodni določbi 37. člena, ki je urejala izbris pravnih oseb zaradi neuskladitve z določbami tega zakona. Pravni položaj družbenikov po izbrisu tako ni nastal kot samostojno vprašanje sodne organizacije ali izvršilnega postopka, temveč kot posledica posebne statusnopravne ureditve prenehanja (kapitalskih) družb brez likvidacije. Vsebina in razlog pravnega urejanja v ZOKIPOSR izvira iz pravil (upravičenosti odstopa) korporacijskega prava in položaja družbenikov kapitalskih družb. Normativno ureditev odgovornosti družbenikov nedokapitaliziranih družb je najprej vseboval Zakon o gospodarskih družbah[footnoteRef:11] iz leta 1993, pozneje pa je postopek izbrisa iz registra brez likvidacije vseboval ZFPPod, ki pa je poleg postopkovnih pravil določil tudi materialnopravno posledico. [10:  Uradni list RS, št. 15/05 – uradno prečiščeno besedilo in 42/06 – ZGD-1.]  [11:  Uradni list RS, št. 30/93.] 


Dosedanja zakonodajna praksa potrjuje, da je ministrstvo, pristojno za gospodarstvo, že obravnavalo vprašanja, ki so predmet sedanje razmejitve pristojnosti. Predlog Zakona o spremembah Zakona o finančnem poslovanju podjetij[footnoteRef:12] (ZFPPod-B) je pripravilo takratno Ministrstvo za gospodarstvo, Vlada Republike Slovenije pa ga je predložila Državnemu zboru. Novela je posegla prav v ureditev pravnih posledic izbrisa, objave sklepa o izbrisu in izbrisa iz sodnega registra ter v prehodni določbi uredila postopke, v katerih so upniki uveljavljali terjatve zoper družbenike izbrisanih družb. Predlog je obravnaval Odbor Državnega zbora za gospodarstvo, Vlado Republike Slovenije pa so v zakonodajnem postopku zastopali predstavniki takratnega Ministrstva za gospodarstvo. Povezava gospodarskega resorja z ZOKIPOSR je še neposrednejša. Čeprav je predlog zakona vložil Državni svet in ga Vlada Republike Slovenije ni podpirala, je gradivo za oblikovanje njenega stališča pripravilo takratno Ministrstvo za gospodarski razvoj in tehnologijo, njegovi predstavniki pa so Vlado Republike Slovenije predstavljali v Državnem zboru tudi tekom zakonodajnega postopka obravnave in sprejemanja ZOKIPOSR. [12:  Uradni list RS, št. 31/07.] 


Obravnavana materija je torej izrazito medresorska. Vprašanja sodnega registra, sodnih postopkov, izvršbe in insolvenčnega prava se dotikajo delovnega področja Ministrstva za pravosodje, zagotavljanje proračunskih sredstev delovnega področja Ministrstva za finance, predsodni poravnalni postopek za uveljavitev zahtevkov na podlagi ZOKIPOSR pa teče pred Državnim odvetništvom Republike Slovenije. Vendar iz tega ne sledi, da nosilnega ministrstva ni mogoče ali ni treba določiti. Prav zaradi prepleta statusnopravnih, postopkovnih in finančnih vprašanj je smiselno določiti nosilno ministrstvo, ki zagotavlja obravnavo problematike in po potrebi usklajuje sodelovanje pristojnih resorjev. Nosilna vloga Ministrstva za gospodarstvo, delo in šport zato ne pomeni njegove izključne pristojnosti za vse vidike obravnavane problematike, temveč glede vsebine, ki ni povezana z varstvom pravic družbenikov in delničarjev ter varstvom pravic upnikov gospodarskih družb, terja sodelovanje z drugimi pristojnimi organi v okviru svojih zakonsko določenih pristojnosti.

Glede na doseženi medresorski dogovor je Ministrstvo za gospodarstvo, delo in šport nosilno ministrstvo za obravnavo položaja družbenikov in delničarjev družb, izbrisanih iz sodnega registra na podlagi ZFPPod, ter položaja upravičencev do odškodnine po ZOKIPOSR. Vlada je hkrati seznanjena z različnimi stališči in pobudami posameznikov ter združenj glede izvajanja ZOKIPOSR. Morebitne predloge za spremembo ali dopolnitev zakonske ureditve bo obravnavalo in koordiniralo Ministrstvo za gospodarstvo, delo in šport na podlagi njihove vsebine in ciljev ter ob upoštevanju celovite presoje pravnih, finančnih in družbenih posledic. Ministrstvo za pravosodje, Ministrstvo za finance in drugi organi pri tem sodelujejo v okviru svojih z zakonom določenih delovnih področij, ne da bi se s takšno določitvijo posegalo v njihove pristojnosti ali v pristojnosti sodišč, Državnega odvetništva Republike Slovenije in drugih organov, določenih z zakonom. 

Vlada RS zaključno meni, da je ZOKIPOSR v okviru veljavne zakonske ureditve mogoče izvajati, kar izhaja, kot že zgoraj navedeno, tudi iz odločbe Ustavnega sodišča RS št. U-I-115/23-14 z dne 4. 4. 2024. Na podlagi dosedanjih ugotovitev zato ni izkazana potreba po spremembi veljavne zakonske ureditve. Morebitne nadaljnje pobude in vprašanja se bodo obravnavali glede na njihovo vsebino, v sodelovanju pristojnih resorjev.

